35. ΒΑΣΙΛΙΚΟΝ ΔΙΑΤΑΓΜΑ της 9/25 Νοεμ. 1965 (ΦΕΚ Δ΄ 174) Περί καθορισμού περιορισμού χρήσεως ακινήτων εις την περιοχήν του Πνευματικού Κέντρου της πόλεως Αθηνών. Έχοντες υπ’ όψιν τας διατάξεις του από 17 Ιουλ. 1923 Ν.Δ/τος «περί σχεδίων πόλεων κλπ.», ως μεταγενεστέρως ετροποποιήθησαν και συνεπληρώθησαν και δη του άρθρ. 11 αυτού, την υπ’ αριθ. Α. 93838/14.10.65 απόφασιν του Υπουργού Δημ. Έργων «περί εξουσιοδοτήσεως του Υφυπουργού Δημ. Έργων δι’ άσκησιν αρμοδιοτήτων», (ΦΕΚ 695 Β΄), και ιδόντες την υπ’ αριθ. 17/1965 γνωμοδότησιν του Συμβουλίου Δημ. Έργων (Γενικόν Συμβούλιον),ως και την υπ’ αριθ.785/1965 γνωμοδότησιν του Συμβουλίου της Επικρατείας, προτάσει του Ημετέρου επί των Δημ. Έργων Υφυπουργού, απεφασίσαμεν και διατάσσομεν: Άρθρον μόνον.-Επί των οδών και δη των τμημάτων αυτών, άτινα περιβάλλουν την περιοχήν του Πνευματικού Κέντρου της πόλεως Αθηνών, καθοριζομένων υπό του Νόμ. 3700/1957 και μέχρι βάθους 20 μέτρων από της ρυμοτομικής γραμμής αυτών, τα υφιστάμενα ή ανεγερθησόμενα κτίρια, δέον να χρησιμοποιούνται μόνον ως κατοικίαι, Βιβλιοθήκαι πάσης φύσεως, Ινστιτούτα Ερευνών, Κτίρια Εγκαταστάσεως Επιστημονικών, Καλλιτεχνικών και Κοινωνικών Οργανώσεων, αίθουσαι διαλέξεων, αίθουσαι Συναυλιών, αίθουσαι Μουσικής Ακαδημίας (Ωδείου), αίθουσαι Συνεδρίων και Ξενοδοχεία. Εις τον αυτόν επί των Δημ. Έργων Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. 23.Ε.α.34-35 Σχέδιο Πόλεως Αθηνών Πειραιώς 